विशाल छेत्री । गएका तीनै तहका निर्वाचनमा प्रधानमन्त्री केपी शर्मा ओली र उनको दल नेकपा एमालेले लोकप्रिय मत प्राप्त गर्नुको एउटा महत्वपूर्ण कारण थियो, प्रधानन्यायाधीश सुशीला कार्कीविरुद्धको प्रतिशोधपूर्ण र अन्यायपूर्ण महाभियोगको विपक्षमा एमालेले लिएको अडान । नेपाली कांग्रेसका सभापति शेरबहादुर देउवाले प्रहरीमा हस्तक्षेप बढाउन चौथो वरीयताका नायब महानिरीक्षक (डीआईजी) जयबहादुर चन्दलाई नेतृत्व सुम्पने निर्णय गरेको थियो । प्रहरीमा कार्यसम्पादन मूल्यांकनका आधारमा नेतृत्व चयन प्रक्रिया अवलम्बन गर्न सर्वोच्च अदालतले आदेश दियो । चन्दको बढुवा रोकियो ।
